ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

9 ΑΥΓΟΥΣΤΟΥ 1990 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

515 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανώτατο όριο αμοιβής ιδιωτών γιατρών που επισκέπτονται ασθενείς 
κρατουμένους στις Φυλακές, στα Σωφρονιστικά και Θεραπευτικά 

Καταστήματα του Υπουργείου Δικαιοσύνης. 

Καθορισμός αποζημίωσης μελών ομάδων εργασίας για θέματα ερ¬ 
γαστηριακού εξοπλισμού και τεχνικών προδιαγραφών των ΣΕΚ 

και ΣΕ. 

Εισαγωγή πρώτων υλών παραγωγής προϊόντων απόσταξης σε οι¬ 
νοπνευματοποιία Β. Κατηγορίας. 

Αύξηση των συντάξεων του Ταμείου Ασφάλισης Ορθοδόξου Εφημε- 

ριακού Κλήρου Ελλάδος. 

Εκλογή Προέδρου και Μελών Διοικητικού Συμβουλίου του Δικηγο¬ 
ρικού Συλλόγου Λασιθίου. 

Εκλογή Προέδρου και μελών Διοικητικού Συμβουλίου του Δικηγο¬ 
ρικού Συλλόγου Πατρών. 

Εκλογή προέδρου και μελών Διοικητικού Συμβουλίου του Δικηγορι¬ 
κού Συλλόγου Πρέβεζας. 

Χορήγηση άδειας ίδρυσης και λειτουργίας Ωδείου στην Ομόρρυθμη 
Εταιρεία «Μαρία Γιαννούση - Σοφία Παπαδοπούλου Ο.Ε.». .. 8 
Έκμίσθωση στους Δήμο και Ζωή Αλεξάκη του δικαιώματος έρευ¬ 
νας και εκμετάλλευσης γεωθερμικού δυναμικού, στην περιοχή 


Αριστηνού Αλεξανδρουπόλεως». 9 

Καθορισμός διδάκτρων Ιδιωτικών Εκπαιδευτηρίων Επαγγελματι¬ 
κής Εκπαίδευσης σχολικής περιόδου 1990 - 91.10 

Αύξηση κεφαλαίου της Δημοτικής Επιχείρησης Τουριστικής Ανά¬ 
πτυξης Λουτρακιού - Περαχώρας Ν. Κορινθίας (Δ.Ε.- 
Τ.Α.Λ.Π.).11 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2042861/4973/0022 (1) 


Ανώτατο όριο αμοιβής ιδιωτών γιατρών που επισκέπτονται ασθενείς 
κρατουμένους στις Φυλακές, στα Σωφρονιστικά και Θεραπευτικά 
Καταστήματα του Υπουργείου Δικαιοσύνης. 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ ΚΑΙ 
ΥΠΟΥΡΓΟΣ ΔΙΚΑΙΟΣΥΝΗΣ ΚΑΙ 
Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 7 του άρθρου 4 του Ν. Δ/τος 4111/60 
«περί τροποποιήσεως και συμπληρώσεως των περί Υγειονομικών Συλ¬ 
λόγων κ.λ.π. διατάξεων». 

2. Τις διατάξεις των άρθρων 18 και 25 παρ. 3 του Π. Δ/τος 278/ 
1988 «Οργανισμός του Υπουργείου Δικαιοσύνης», σε συνδυασμό με τις 
διατάξεις των άρθρων 24 και 25 του Π. Δ/τος 602/76. 

3. Τις διατάξεις της παρ. 1 του άρθρου 3 του Ν.4329/1963 «περί 
τροποποιήσεως και συμπληρώσεως του υπ’ αριθμ. 5/1961 Β.Δ/τος 
περί οργανώσεως του Υπουργείου Δικαιοσύνης και άλλων τινών διατά¬ 
ξεων». 


4. Την απόφασή μας αριθ. 24717/1125/3.5.88 «ανώτατο όριο 
αμοιβής ιδιωτών γιατρών». 

5. Την αριθ. Υ. 1035/1031336/820/27.4.90 απόφαση του Πρω¬ 
θυπουργού και Υπουργού Οικονομικών, αποφασίζουμε: 

Καθορίζουμε το ανώτατο όριο αμοιβής κατά μήνα των ιδιωτών για¬ 
τρών που επισκέπτονται ασθενείς κρατουμένους στις Φυλακές, στα Σω¬ 
φρονιστικά και στα Θεραπευτικά Καταστήματα του Υπουργείου Δικαιο¬ 
σύνης, κατά Φυλακή ή Κατάστημα, ως εξής: 



ποσό δρχ. 

1. Κλειστή Φυλακή Αλικαρνασσού 

. 63.000 

2. Κλειστή Φυλακή Κέρκυρας 

70.000 

3. Κλειστή Φυλακή Πάτρας 

75.000 

4. Κλειστή Φυλακή Τρικάλων 

54.000 

5. Κλειστή Φυλακή Χαλκίδας 

63.000 

6. Κλειστή Φυλακή Γυναικών Κορυδαλλού 

63.000 

7. Αγροτική Φυλακή Αγιάς Κρήτης 

54.000 

8. Αγροτική Φυλακή Κασσάνδρας 

63.000 

9. Αγροτική Φυλακή Τίρυνθας 

60.000 

10. Δικαστική Φυλακή Βόλου 

46.000 

11.Δικαστική Φυλακή Θεσσαλονίκης 

80.000 

12.Δικαστική Φυλακή Ιωαννίνων 

46.000 

13. Δικαστική Φυλακή Κομοτηνής 

50.000 

14. Δικαστική Φυλακή Κορυδαλλού 

80.000 

15. Δικαστική Φυλακή Κω 

40.000 

16. Δικαστική Φυλακή Λάρισας 

65.000 

17. Δικαστική Φυλακή Ναυπλίου 

46.000 

18. Δικαστική Φυλακή Νεαπόλεως 

40.000 

19. Δικαστική Φυλακή Τριπόλεως 

46.000 

20. Δικαστική Φυλακή Χανιών 

46.000 

21. Δικαστική Φυλακή Χίου 

40.000 

22. Δικαστική Φυλακή Κορίνθου 

40.000 

23. Σωφρονιστικό Κατ/μα Ανηλίκων Κορυδαλλού 

24. Αγροτικό Σωφρ/κό Κατ/μα Ανηλ. Κασσαβέ- 

63.000 

τειας 

54.000 

25. Νοσοκομείο Κρατουμένων Κορυδαλλού 

80.000 

26.Ψυχιατρείο Κρατουμένων Κορυδαλλού 

80.000 

27. Πρεβαντόριο Κρατουμένων Άμφισσας 

40.000 


Η απόφαση αυτή ισχύει από 1ης Ιουλίου 1990. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Ιουλίου 1990 

Ο ΑΝΤΙΠΡΟΕΔΡΟΣ ΤΗΣ ΚΥΒ/ΣΗΣ 

ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ Ο ΥΦΥΠΟΥΡΓΟΣ ΟΙΚΟΝΟΜΙΚΟΝ 

Α. ΚΑΝΕΛΛΟΠΟΥΛΟΣ Π. ΔΕΛΗΜΗΤΣΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2033085/3764/0022 (2) 

Καθορισμός αποζημίωσης μελών ομάδων εργασίας για θέματα εργα¬ 
στηριακού εξοπλισμού και τεχνικών προδιαγραφών των ΣΕΚ και 
ΣΕ. 


προϊόντων, του παραπάνω κανονισμού, τα οποία προϊόντα θα χρησιμο¬ 
ποιηθούν στην εγχώρια αγορά ή θα εξαχθούν στην αλλοδαπή. 

Η απόφαση αυτή να δημοσιευθεί στην Εφημερίδα της Κυβερνήσεως. 


ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ. ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 


Αθήνα, 23 Ιουλίου 1990 

Ο ΥΦΥΠΟΥΡΓΟΣ 

Π. ΔΕΛΗΜΗΤΣΟΣ 


Έχοντας υπόψη: 

1. Την παρ. 4 του άρθρου 55 του Νόμου 1566/85 «περί δομής και 
λειτουργίας της Π/θμιας και Δ/μιας Εκπαίδευσης και άλλες διατά¬ 
ξεις». 

2. Το άρθρο 18 του Νόμου 1505/1984, ΦΕΚ 194/3.12.84. 

3. Το άρθρο 8 του Νόμου 1810/1988, ΦΕΚ 223/5.10.88. 

4. Το άρθρο 40 του Νόμου 849/1978, ΦΕΚ 232/22.12.78. 

5. Την υπ’ αριθ. Γ2/1274/6.4.90 απόφαση του ΥΠΕΠΘ για την 
συγκρότηση ομάδων εργασίας με σκοπό την σύνταξη, βελτίωση, συ¬ 
μπλήρωση καταλόγων και τεχνικών προδιαγραφών σύγχρονου εκπαι¬ 
δευτικού εργαστηριακού εξοπλισμού διαφόρων ειδικοτήτων. 

6. Την υπ’ αριθ. Τ.1035/1031336/820/0006/27.4.90 από¬ 
φαση (ΦΕΚ 291/Β/27.4.90) του Πρωθυπουργού και Υπουργού Οικο¬ 
νομικών, αποφασίζουμε: 

Καθορίζουμε, για κάθε ώρα εργασίας, την αποζημίωση των μελών 
των ομάδων εργασίας που συγκροτήθηκαν με την υπ’ αριθ. Γ2/1274/ 
6.4.90 απόφαση του Υπουργού Εθνικής Παιδείας και Θρησκευμάτων, 
των οποίων το έργο περιγράφεται στο σκεπτικό της παρούσας απόφα¬ 
σης, στο ένα πεντηκοστό (1/50) του βασικού μισθού του κλιμακίου 23 
και τον αριθμό των συνεδριάσεων επτά (7) κατά μήνα και τη διάρκεια 
κάθε συνεδρίασης σε τέσσερεις (4) ώρες, που θα πραγματοποιούνται 
εκτός ωρών εργασίας. 

Η δαπάνη θα βαρύνει τις πιστώσεις του φορέα 19-610 και ΚΑΕ 
0515 προϋπολογισμού 1990 του ΥΠΕΠΘ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Ιουλίου 1990 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΑΝ. ΔΕΛΗΜΗΤΣΟΣ Β. ΚΟΝΤΟΓΙΑΝΝΟΠΟΥΛΟΣ 

' - ♦- 

Αριθ. 3012002/2673/0029 (3) 

Εισαγωγή πρώτων υλών παραγωγής προϊόντων απόσταξης σε οινο¬ 
πνευματοποιία Β. Κατηγορίας. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Κώδικα των Νόμων «περί Φορολογίας του Οιν/ 
τος» όπως έχουν τροποποιηθεί, συμπληρωθεί και ισχύουν σήμερα. 

2. Τις διατάξεις του Ν.1558/85 «Κυβέρνηση και Κυβερνητικά Όρ¬ 
γανα». 

3. Τις διατάξεις του Ν.301/1976 «περί της στην Εφημερίδα της 
Κυβέρνησης δημοσιευομένης ύλης κ.λ.π.». 

4. Τον κανονισμό (ΕΟΚ) 1576/89 του Συμβουλίου της 29ης Μαΐου 
1989 για τη θέσπιση των γενικών κανόνων, σχετικά με τον Ορισμό, το 
χαρακτηρισμό και τη παρουσίαση των αλκοολούχων ποτών και ιδιαί¬ 
τερα τους όρους που πρέπει να πληρούν τα αποστάγματα οίνου που προ¬ 
ορίζονται για παρασκευή ΒΚΑΝ0Υ. 

5. Τις διατάξεις του άρθρου 5 παρ. 4 και 4Α και του άρθρου 18 του 
Κώδικα Νόμων «περί Φορολογίας του Οιν/τος». 

6. Την 3004833/1196/Δ.29/1990 Απόφασή μας «Όροι εισαγω¬ 
γής πρώτων υλών για την παραγωγή αποσταγμάτων «παντός είδους, 
που θα χρησιμοποιηθούν για την παραγωγή οινοπνευματικών προϊό¬ 
ντων, που θα εξαχθούν στην αλλοδαπή». 

7. Το 4042/12.7.90 έγγραφο της Χημικής Υπηρεσίας Νομαρχίας 
Αχαΐας, σχετικά με το θέμα. 

8. Την Υ.1140/1051173/1390/0001/9.7.90 (ΦΕΚ 420/Β/ 
10.7.90) Κοινή Απόφαση Πρωθυπουργού και Υπουργού Οικονομικών» 
Ανάθεση Αρμοδιοτήτων Υπουργού Οικονομικών στον Υφυπουργό Πα¬ 
ναγιώτη Δελημήτσο, αποφασίζουμε: 

Επιτρέπουμε την εισαγωγή και στα οινοπνευματοποιία Β' Κατηγο¬ 
ρίας πρώτων υλών (οίνων, προϊόντων απόσταξης οίνων κ.λ.π.), που 
προορίζονται για την παραγωγή προϊόντων απόσταξης, σύμφωνα με 
τον Κανονισμό 1576/89 του Συμβουλίου της Ε.Ο.Κ., με σκοπό τα 
προϊόντα αυτά να χρησιμοποιηθούν για την παραγωγή αλκοολούχων 


--♦ 

Αριθ. Φ.60/1664 (4) 

Αύξηση των συντάξεων του Ταμείου Ασφάλισης Ορθοδόξου Εφημερια- 
κού Κλήρου Ελλάδος. 

Η ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 4 του άρθρου 1 του Ν.Δ. 4577/1966 
(ΦΕΚ 230 Α). 

2. Τις διατάξεις του άρθρου 30 του Ν. 1027/1980 (ΦΕΚ 49 Α), 
όπως αντικαταστάθηκαν με το άρθρο 7 του Ν.1275/1982 (ΦΕΚ 
100Α) και συμπληρώθηκαν με το άρθρο 43 του Ν.1469/1984 (ΦΕΚ 
11 Α). 

3. Τις διατάξεις των άρθρων 23 και 27 του Ν.1558/1985 (ΦΕΚ 
137 Α’) του άρθρου 5 του Π.Δ. 437/1985 (ΦΕΚ’157 Α) και του Π.Δ. 
105/1988 (ΦΕΚ 46 Α). 

4. Την 9019/295/25.1.82 απόφαση του υπουργού Οικονομικών 
που κυρώθηκε με το άρθρο 55 του Ν. 1249/1982, όπως τροποποιή¬ 
θηκε και ισχύει μέχρι σήμερα. 

5. Τη γνώμη του Διοικητικού Συμβουλίου του Ταμείου Ασφάλισης 
Ορθοδόξου Εφημεριακού Κλήρου Ελλάδος που διατυπώθηκε κατά την 
Θ/28.5.1990 συνεδρίασή του, αποφασίζουμε: 

1. Οι συντάξεις των συνταξιούχων του Ταμείου Ασφάλισης Ορθοδό¬ 
ξου Εφημεριακού Κλήρου Ελλάδας που απονεμήθηκαν μέχρι την 
31.12.89, καθώς και αυτές που θα απονεμηθούν με βάσει το άρθρο 18 
του Ταμείου, αυξάνονται από 1.1.90 κατά 6%. 

2. Ορίζεται ως κατώτατο όριο συντάξεων που καταβάλλεται από το 
Ταμείο, για μεν τους συνταξιούχους λόγω γήρατος και αναπηρίας, το 
ποσό των τριάντα επτά χιλιάδων εξακοσίων μία δρχ. (37.601), για δε 
τους συνταξιούχους λόγω θανάτου το ποσό των είκοσι εννέα χιλιάδων 
τετρακοσίων ογδόντα επτά δρχ. (29.487). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Ιουλίου 1990 

Η ΥΠΟΥΡΓΟΣ 

ΜΑΡΙΕΤΤΑ ΚΟΥΤΣΙΚΟΥ - ΓΙΑΝΝΑΚΟΥ 


- ♦- 

Αριθ. 70778 (5) 

Εκλογή Προέδρου και Μελών Διοικητικού Συμβουλίου του Δικηγορι¬ 
κού Συλλόγου Λασιθίου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 


Στις αρχαιρεσίες που έγιναν την 25.2.1990, για την εκλογή Προέ¬ 
δρου και Μελών του Διοικητικού Συμβουλίου του Δικηγορικού Συλλό¬ 
γου Λασιθίου, για θητεία μέχρι 15.3.1993, έχουν εκλεγεί οι κάτωθι: 
Πρόεδρος: Νικόλαος Γεωργίου Κατσούλης. 

Μέλη: 1) Ιωάννης Εμμανουήλ Καλαϊτζάκης. 

2) Νικόλαος Ιωάννου Τζώρτζης. 

3) Ελευθέριος Εμμανουήλ Σκυβαλάκης. 

4) Στυλιανός Σταύρου Παξιμαδάκης. 

Αθήνα, 17 Ιουλίου 1990 

Με εντολή Υπουργού 
Η Προϊσταμένη 
ΑΙΚ. ΧΑΛΚΙΟΠΟΥΛΟΥ 


4 


Αριθ. 71767 (6) 

Εκλογή Προέδρου και μελών Διοικητικού Συμβουλίου του Δικηγορικού 
Συλλόγου Πατρών. 


Ο ΥΠΟΥΡΓΟΣ ΔΙΚΑΙΟΣΥΝΗΣ 


Στις αρχαιρεσίες που έγιναν την 25.2.1990, για την εκλογή.Προέ- 
δρου και μελών του Δικηγορικού Συλλόγου Πατρών για θητεία μέχρι 

15.3.1990 έχουν εκλεγεί οι κάτωθι: 

Πρόεδρος: Δημήτριος Ζηνόζης. 

Μέλη: 1) Παναγιώτης Ανδρονόπουλος. 

2) θάνος Αμπατζής. 

3) Σπόρος Ζαφείρης. 

4) Ελευθερία Καστανά. 

5) Χάρης Μπουγιούκος. 

6) Κων/νος Παλαιολόγου. 

7) Τρύφωνας Παναγόπουλος. 

8) Νίκος Ραβαζούλας. 

9) Σπόρος Τσενές. 

10) Κων/νος Τσίτος. 

Αθήνα, 18 Ιουλίου 1990 

Με εντολή Υπουργού 
Η Προϊσταμένη κ.α.α. 

Ρ. ΠΑΠΑΝΙΚΟΛΑΟΥ 

-Φ- 

Αριθ. 71766 (7) 

Εκλογή προέδρου και μελών Διοικητικού Συμβουλίου του Δικηγορικού 
Συλλόγου Πρέβεζας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Στις αρχαιρεσίες που έγιναν την 25.2.1990 για την εκλογή Προέ¬ 
δρου και Μελών του Διοικητικού Συμβουλίου του Δικηγορικού Συλλό¬ 
γου Πρέβεζας για θητεία μέχρι 15.3.1990 έχουν εκλεγεί οι κάτωθι: 

Πρόεδρος: Σπυρίδων Τσίνας. 

Μέλη: 1) Λεωνίδας Κυρίτσης. 

2) Όλγα Γενιά. 

3) Παναγιώτης Νάτσος. 

4) Παναγιώτης Κεραμάρης. 

Αθήνα, 18 Ιουλίου 1990 

Με εντολή Υπουργού 
Η Προϊσταμένη κ.α.α. 

Ρ.. ΠΑΠΑΝΙΚΟΛΑΟΥ 

-Φ- 

Αριθ. ΚΑΤΕΧΝ/Α/31501/157 (8) 

Χορήγηση άδειας ίδρυσης και λειτουργίας Ωδείου στην Ομόρρυθμη 
Εταιρεία «Μαρία Γιαννούση - Σοφία Παπαδοπούλου Ο.Ε.». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ/γμα 941/77 «Περί οργανισμού του Υπουργείου Πολιτι¬ 
σμού και Επιστημών». 

3. Το Β.Δ/γμα 16/66 «Περί ιδρύσεως ιδιωτικών μουσικών ιδρυμά¬ 
των». 

4. Το Ν. 299/76 «Περί ρυθμίσεως θεμάτων αφορώντων εις τον κα¬ 
νονισμό λειτουργίας των ιδιωτικών μουσικών ιδρυμάτων ως και το από 
11.11.57 Β.Δ. «Περί κυρώσεως του εσωτερικού κανονισμού του 
Ωδείου Θεσσαλονίκης». 

5. Το άρθρο 29 του Ν. 1158/81 «περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως». 

6. Το άρθρο 41 του Ν. 1597/86 «προστασία και ανάπτυξη της Κι¬ 
νηματογραφίας και άλλες διατάξεις του Υπουργείου Πολιτισμού». 

7. Τις αποφάσεις αριθ. ΥΠΠΟ/ΓΝΟΣ/33990/31.8.87 «προϋπο¬ 
θέσεις λειτουργίας τμήματος κρουστών», ΥΠΠΟ/ΓΝΟΣ/31.8.87 
«προϋποθέσεις λειτουργίας τμήματος κλασσικής κιθάρας» (ΦΕΚ 500/ 
τ.Β'/1987) και ΥΠΠΟ/ΓΝΟΣ/33991 23.10.1987 «προϋποθέσεις 
λειτουργίας τμήματος κλαβικύμβαλου (τσέμπαλο) (ΦΕΚ 609/τ.Β'/ 
1987). 

8. Την αριθμ. ΥΠΠΟ/ΓΝΟΣ/26062/21.6.90 απόφαση «Μεταβί¬ 
βαση αρμοδιοτήτων Υπουργού και δικαιώματος υπογραφής «Με εντολή 
Υπουργού» στον Γεν. Γραμματέα του Υπουργείου Πολιτισμού κλπ.». 

9. Το από 9.7.90 πρακτικό αυτοψίας της Δ/νσης Πολιτιστικών Κτι¬ 
ρίων και Αναστηλώσεως Νεωτέρων Μνημείων. 

10. Την από 25.1.90 αίτηση των Μαρίας Γιαννούση και Σοφίας Πα¬ 
παδοπούλου ως εκπροσώπων της Ομόρρυθμης Εταιρείας «Μαρία Γιαν¬ 
νούση - Σοφία Παπαδοπούλου Ο.Ε.», με συνημμένα δικαιολογητικά, 
αποφασίζουμε: 


1. Χορηγούμε στην Ομόρρυθμη Εταιρεία «Μαρία Γιαννούση - Σοφία 
Παπαδοπούλου Ο.Ε.», άδεια ίδρυσης και λειτουργίας Ωδείου που θα 
στεγαστεί στο κτίριο της οδού Ηρακλέους 157, Καλλιθέα, και θα έχει 
επωνυμία «ΕΥΓΕΝΙΔΕΙΟ ΩΔΕΙΟ». 

2. Το Ωδείο θα λειτουργήσεις τις εξής Σχολές και Τμήματα: 

Α. Σχολή Ανωτέρων Θεωρητικών Μαθημάτων και Συνθέσεως με 
τμήματα: 

1. ωδικής, 2. αρμονίας, 3. ενοργανώσεως, 4. αντιστίξεως, 5. φυγής. 
Β. Σχολή Ενοργάνου μουσικής με τμήματα: 

1. πληκτών, 2. εγχόρδων, 3. πνευστών, 4. κλασσικής κιθάρας. 

Γ. Σχολή Μονωδίας με τμήματα: Μονωδίας και Μελοδραματι- 
κής. 

Δ. Σχολή Βυζαντινής Μουσικής. 

3. Η άδεια ισχύει από το σχολικό έτος 1990-91. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Ιουλίου 1990 

Με εντολή Υπουργού 
Ο Γενικός Γραμματέας 
ΠΑΝ. ΦΩΤΕΑΣ 

-φ- 

Αριθ. Δ9-δ/Φ.169/οικ. 18498 (9) 

Έκμίσθωση στους Δήμο και Ζωή Αλεξάκη του δικαιώματος έρευνας 
και εκμετάλλευσης γεωθερμικού δυναμικού, στην περιοχή Αριστη- 
νού Αλεξανδρουπόλεως». 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 


Έχοντας υπόψη: , 

1. Τις διατάξεις του Μεταλλευτικού Κώδικα και ειδικότερα τα άρθρα 
143 και 144. 

2. Τον Νόμο 1232/1982 «περί επαναφοράς σε ισχύ, τροποποίηση 
και συμπλήρωση των διατάξεων του Ν.Δ. 4352/1964 και άλλες δια¬ 
τάξεις, σε συνδυασμό με την V - 3η/Φ9.6/3/26.4.82 (ΦΕΚ 217/Β'/ 
26.4.82) απόφαση, με την οποία καταργήθηκε το Συμβούλιο Μεταλ¬ 
λείων. 

3. Τον Νόμο 1475/84 (ΦΕΚ 131/Α'/11.9.84) για την «Αξιοποί¬ 
ηση του γεωργικού δυναμικού» και ειδικότερα το άρθρο 2 παράγρ. 3. 

4. Την υπ’ αρ. 13488/89 αίτηση των Δήμου και Ζωής Αλεξάκη με 
την οποία ζητούν να τους παραχωρηθεί το δικαίωμα έρευνας και εκμε¬ 
τάλλευσης γεωθερμικού δυναμικού στην περιοχή Αριατηνού Αλεξαν¬ 
δρουπόλεως για εγκατάσταση θερμοκηπευτικής μονάδας, αποφασί¬ 
ζουμε: 

Εγκρίνουμε την έκμίσθωση στους Δήμο και Ζωή Αλεξάκη - οι οποίοι 
στο εξής θ’ αναφέρονται και ως μισθωτές - του δικαιώματος έρευνας και 
εκμετάλλευσης του γεωργικού δυναμικού, που περικλείεται στον μεταλ¬ 
λευτικό χώρο, ο οποίος περιγράφεται με τις εξής αζιμουθιακές συντε¬ 
ταγμένες. 


ΣΗΜΕΙΑ 

έκτασης 403,625 στρεμμάτων 

Οι συντεταγμένες αναφέρονται σε Χάρτη κλίμακας 1:50.000, Κέ- 
ντρο: Φ = 40°45', Λ =2°15'. 


Άρθρο Ιο 
Διάρκεια μίσθωσης. 

α) Η διάρκεια μίσθωσης ορίζεται σε δέκα πέντε (15) χρόνια. Ο 
υπουργός Β.Ε.Τ., ύστερα από αίτηση των μισθωτών που υποβάλλεται 
μέσα στο πρώτο εξάμηνο του τελευταίου έτους της μίσθωσης, μπορεί να 
παρατείνει τη διάρκεια της μίσθωσης έως δέκα (10) χρόνια, εφόσον κρί¬ 
νει ότι από τους μισθωτές έχουν πραγματοποιηθεί οι βασικοί στόχοι 
όπως αυτοί περιγράφονται στην παρούσα σύμβαση. Ο Υπουργός ΒΕΤ 
είναι υποχρεωμένος μέσα σε προθεσμία έξη (6) μηνών να ξετάσει την 
παραπάνω αίτηση διαφορετικά η αίτηση αυτή θα γίνει αυτοδίκαια δε¬ 
κτή. 

β) Δεν επιτρέπεται σιωπηρή αναμίσθωση. Οι μισθωτές είναι υποχρε¬ 
ωμένοι μόλις λήξει η μίσθωση να παραδώσουν τον παραπάνω μεταλ¬ 
λευτικό (γεωθερμικό) χώρο, διαφορετικά θα είναι υποχρεωμένοι να κα- 

ταβάλλουν σαν ποινική ρήτρα στο Δημόσιο δέκα χιλιάδες (10.000) 
δραχμές για κάθε ημέρα καθυστέρησης και επί πλέον τα μισθώματα που 
αναλογούν και τις λοιπές επιβαρύνσεις. 

γ) Η εγκατάσταση των μισθωτών στον εκμισθούμενο μεταλλευτικό 
((γεωθερμικό) χώρο θα γίνει με δαπάνες των ίδιων και με πρωτόκολλο 
παράδοσης και παραλαβής που θα υπογράφουν και οι δύο πλευρές, το 
Δημόσιο και οι μισθωτές. Το πρωτόκολλο παράδοσης και παραλαβής 
θα πρέπει να γίνει σε τρεις (3) μήνες από τη δημοσίευση της παρούσας. 
Εαν για οποιοδήποτε λόγο οι μισθωτές δεν συμπράξουν στην εμπρόθε¬ 
σμη σύνταξη του πρωτόκολλου παράδοσης και παραλαβής του μεταλ¬ 
λευτικού χώρου γεωθερμικής ενέργειας η μίσθωση θεωρείται αυτοδί¬ 
καια λυμένη και η εγγύηση που θα έχει κατατεθεί από τους μισθωτές 
καταπίπτει υπέρ του Δημοσίου. Εξάλλου εάν το Δημόσιο δεν προελθεί 
μέσα στην παραπάνω προθεσμία, στις απαραίτητες ενέργειες για την 
παράδοση του παραπάνω χώρου, οι μισθωτές δικαιούνται να εγκατα¬ 
σταθούν σ’ αυτόν χωρίς τη σύμπραξη του Δημοσίου. 

Στην περίπτωση αυτή οι μισθωτές υποχρεούνται στη σύνταξη πρωτο¬ 
κόλλου απογραφής και παραλαβής, αντίγραφο του οποίου θα πρέπει να 
υποβάλλουν στο Υπουργείο Β.Ε.Τ. σε δέκα (10) ημέρες από την κατά 
την ανωτέρω παραλαβή. 

Άρθρο 2 
Έρευνα. 

Η έρευνα επιτρέπεται αποκλειστικά και μόνο στον γεωθερμικό - με¬ 
ταλλευτικό χώρο που εκμισθώνεται με την παρούσα απόφαση - σύμ¬ 
βαση. 

Ο μισθωτής θα έχει υποχρέωση να διενεργήσει γεωλογική - γεωχη- 
μική, γεωφυσική και γεωθερμική έρευνα προκειμένου να μελετήσει και 
αξιολογήσει το γεωθερμικό πεδίο γενικότερα και τα φυσικοχημικά χα¬ 
ρακτηριστικά του πιθανού γεωθερμικού ρευστού. 

Ειδικώτερα η έρευνα έχει σαν σκοπό την ανακάλυψη κατάλληλων 
θερμών γεωθερμικών ρευστών (θερμών νερών), παροχής και θερμοκρα¬ 
σίας ικανών για την επαρκή θέρμανση καλλιέργειας θερμοκηπιακήςέ- 
κτασης τουλάχιστον 10 στρεμμάτων, κατά την νύχτα, καθόλη τη διάρ¬ 
κεια του χειμώνα μέχρι τα μέσα της Άνοιξης (15 Νοεμβρίου - 10 Απρι¬ 
λίου),. καθώς και 50 - 60 ημέρες κατά την διάρκεια της ημέρας για την 
ίδια περίοδο. 

Η έρευνα μπορεί να περιλαμβάνει στο αρχικό της στάδιο τις επί μέ¬ 
ρους ερευνητικές εργασίες: 

X Γεωλογική Χαρτογράφηση της περιοχής ΓΟΔ σε κατάλληλη κλί¬ 
μακα 

X Τεκτονική έρευνα. 

X Γεωχημική - Πετρογραφική έρευνα. 

X Υδρογεωλογικά και υδροχημικά στοιχεία της περιοχής. 

X Θερμομετρήσεις επιφάνειας - βάθους. 

X Γεωφυσική έρευνα (Γεωηλεκτρικά κλ.π.). 

X Ενδεχομένως άλλες γεωτεχνικές που θα κριθούν απαραίτητες για 
την ολοκλήρωση της Έρευνας, όπως ερευνητικές γεωτρήσεις κλ.π. 

X Ερευνητικές εργασίες που χαρακτηρίζονται εδώ ως β' στάδιο έρευ¬ 
νας για την αποκάλυψη των δυνατοτήτων του μισθωμένου γεωθερμικού 
- μεταλλευτικού χώρου σε γεωθερμικό δυναμικό και θα περιλαμβάνουν 
ανάμεσα στα άλλα, πλήρη αξιολόγηση των αποτελεσμάτων του Α’ στα¬ 
δίου έρευνας και εκτέλεση τριών τουλάχιστον παραγωγικών γεωτρή¬ 
σεων, εφόσον, κατά την κρίση του Υπ. Β.Ε.Τ. δικαιολογείται τούτο από 
την παραπάνω αξιολόγηση. 

Η διάρκεια της παραπάνω έρευνας καθορίζεται σε 1 χρόνο από την 
ημερομηνία έγκρισης της παραπάνω μελέτης από το Υπ. Β.Ε.Τ. 

Σε περίπτωση που δεν είναι δυνατή η ολοκλήρωση της έρευνας μέσα 
σε (1) χρόνο, ο μισθωτής θα γνωστοποιεί τούτο αιτιολογημένα στον 
Υπουργό ΒΕΤ 1 μήνα προ της λήξεως της 12μήνου ερευνητικής περιό¬ 
δου, ζητώντας - εάν το επιθυμεί - παράταση της ερευνητικής περιόδου 
που θα μπορεί να δίνεται από τον Υπουργό ΒΕΤ για 1 ακόμη χρόνο, 
μετά από σύμφωνη γνώμη ΙΓΜΕ. 

Για την εφαρμογή των παραπάνω, ο μισθωτής αναλαμβάνει την υπο¬ 
χρέωση να υποβάλει στο Υπ. Β.Ε.Τ. μέσα σε 3 μήνες από την δημο¬ 
σίευση αυτής της απόφασης στην Εφημερίδα της Κυβερνήσεως, πλήρη 
μελέτη έρευνας που θα περιλαμβάνει, ανάμεσα στα άλλα - στα πλαίσια 
της συνολικής διετούς ερευνητικής περιόδου - και χρονοδιάγραμμα 
εκτέλεσης εργασιών, καθώς και προϋπολογισμό δαπάνης κατά διακε¬ 
κριμένη ερευνητική εργασία. 

Η παραπάνω μελέτη πρέπει να υπογράφεται από διπλωματούχο με- 
ταλλειολόγο μηχανικό και από πτυχιούχο Γεωλόγο, υπόκειται στην 
έγκριση του Υπουργού ΒΕΤ που δικαιούται να επιφέρει τροποποιήσεις 
και συμπληρώσει με σκοπό να αποβε! αποδοτικώτερη η έρευνα. 


Η σχετική έγκριση του ΥΒΕΤ πρέπει να πρέχεται μέσα σε 2 μήνες από 
την υποβολή της μελέτης με όλα τα απαραίτητα δικαιολογητικά. Αν 
παρέλθει άπρακτη η παραπάνω προθεσμία ο μισθωτής δικαιούται να 
εφαρμόσει την μελέτη που υπέβαλε ήδη. 

Κάθε 6 μήνες στη διάρκεια των ερευνών, ο μισθωτής υποχρεούται να 
υποβάλλει Έκθεση προόδου και να ενημερώνει τον Υπουργό ΒΕΤ για 
την πορεία των ερευνών. Οι εκθέσεις θα εγκρίνονται από τον Υπουργό 
ΒΕΤ για την πορεία των ερευνών. Οι εκθέσεις θα εγκρίνονται από τον 
Υπουργό ΒΕΤ που μπορεί να επιβάλλει και τροποποίηση ή συμπλήρωση 
του προγράμματος των παραπέρα εργασιών, μετά από γνώμη του 
ΙΓΜΕ. Η έγκριση ή μη του Υπουργού ΒΕΤ θα γνωστοποιείται μέσα σε 
ένα μήνα στον μισθωτή, διαφορετικά ο μισθωτής θα συνεχίζει απρόσκα- 
πτα την έρευνά του. 

Μέσα σε τρεις (3) μήνες από την ολοκλήρωση της έρευνας, ο μισθω¬ 
τής υποχρεούται να υποβάλει στο Υπ.Β.Ε.Τ. σχετική Έκθεση που θα 
συνοδεύεται με σχεδιαγράμματα και αξιολόγηση των αποτελεσμάτων 
της Έρευνας. 

Η έκθεση θα είναι υπογεγραμμένη από πτυχιούχο Γεωλόγο και από 
Διπλωματούχο Μεταλλειολόγο - Μηχανικό. 

Στα συμπεράσματα και προτάσεις της τελικής Εκθέσεως της Έρευ¬ 
νας θα είναι διατυπωμένα με σαφήνεια το αξιόλογο ή μη της περιοχής 
από Γεωθερμικής απόψεως, οι παροχές και η θερμοκρασία του νερού, 
περιεκτικότητα σε άλατα, αέρια, κλπ. 

Εάν στον εκμισθούμενο ΓΟΧ κριθεί από τον Υπουργό ΒΕΤ ότι πρέπει 
να γίνει έρευνα από άλλο εκμεταλλευτή, για άλλα ορυκτά πλην της ΓΘΕ 
τότε θα προηγείται συνεννόηση μεταξύ των μισθωτών από την εποπτεία 
του Υπουργού ΒΕΤ, που θα επιλύσει τα τυχόν αναφυόμενα προβλή¬ 
ματα. 

Επίσης θα επιτρέπεται στο ΙΓΜΕ να πραγματοποιεί έρευνες, δοκιμές, 
μετρήσεις κλπ. στον χώρο που θα μισθωθεί, για την συλλογή στοιχείων 
και πληρέστερη γνώση των γεωθερμικών συνθηκών της περιοχής. 

Μέσα στον υπό μίσθωση χώρο απαγορεύεται οποιοδήποτε γεωθερ¬ 
μική έρευνα από τρίτους εκτός από τον Μιθωτή και το Δημόσιο, όπως 
προαναφέρθηκε. 

Εκτέλεση γεωτρήσεων κατά παρέκκλιση των διατάξεων του άρθρου 
2 της παρούσας συνεπάγεται έκπτωση του μισθωτή: Κτά παρέκκλιση 
γεωτρήσεις στο ερευνητικό στάδιο θεωρούνται γεωτρήσεις για την εξε- 
σφάλιση γλυκού νερού (άρδευση, ύδρευση κλπ.) μέσα στον εκμισθούμενο 
χώρο. 

Ιδιαίτερη μέριμνα θα καταβάλλεται και στο ερευνητικό στάδιο για τη 
προστασία του περιβάλλοντος σε κάθε εκτελούμενη ερευνητική εργασία. 
Το Δημόσιο έχει δικαίωμα παρακολουθήσεως των εργασιών ανά πάσα 
χρονική στιγμή κατά την διάρκεια της ερευνητικής περιόδου. 

Άρθρο 3ο 
Εκμετάλλευση. 

Ο μισθωτής υποχρεώνεται να εκπονήσει και υποβάλει στο Υπ. 
Β.Ε.Τ. μέσα σε 3 μήνες από την υποβολή της απολογιστικής μελέτης - 
έρευνας πλήρη τεχνικοοικονομική μελέτη εκμετάλλευσης στην οποία θα 
περιγράφονται, ανάμεσα στα άλλα, ή βιωσιμότητα της επενδυτικής μο¬ 
νάδας εκμετάλλευσης, οι ακριβείς θερμοενεργειακές δυνατότητες των 
ανακαλυφθέντων γεωθερμικών ρευστών, το είδος και η έκταση των υπό 
εγκατάσταση θερμοκηπευτικών καλλιεργειών, οι απαιτούμενοι για την 
εκτέλεσή τους χρόνοι, το ύψος των απαιτουμένων χρημάτων και οι πη¬ 
γές προέλευσης των σχετικών κονδυλίων ιδιοκτησιακά στοιχεία των 
εδαφών εγκατάστασης των θερμοκηπίων, ενεργειακά ισοζύγια, θερμι¬ 
κές απώλειες κατά την προσαγωγή του θερμού νερού στα θερμοκήπια 
και τρόποι περιορισμού της μέτρα αποτροπής διαρροών του θερμού νε¬ 
ρού στις σωληνώσεις κλπ. 

Η αίτηση του μισθωτή αφορά εγκατάσταση γεωθερμικών θερμοκη¬ 
πίων για καλλιέργεια τριανταφυλλιάς και θα είναι αναγκαίο να υπάρξει 
η υποδομή που θα στηρίζει τις χρήσεις που θα προκύψουν. 

Είναι αναγκαίο να κατασκευασθούν τα έργα υποδομής που θα στο¬ 
χεύουν στην ανάπτυξη από την εκμετάλλευση του Γθ ρευστού (Γεωτρή¬ 
σεις δίκτυο διανομής - επιλογή χρήσεων) με τρόπο που να διασφαλίζεται 
η ορθολογική χρήση της ενέργειας και η διαφύλαξη του περιβάλλοντος. 

Η διαχείρηση της εκμετάλλευσης της Γεωθερμίας χαμηλής ενθαλ- 
πίας είναι υπηρεσία υποδομής και συνδέεται αμέσως με την ποιοτική 
ανάπτυξη. Η πορεία δε της ανάπτυξης του ΓΘ πεδίου είναι συνήθως μα¬ 
κροχρόνια και απαιτεί σημαντικές επενδύσεις βασισμένες κατά το δυνα¬ 
τόν σε σύγχρονη τεχνολογία, ώστε να αποφεύγεται η ανεξέλεγκτη 
χρήση και διάθεση των γεωθερμικών ρευστών και να γίνεται σωστή 
αξιοποίηση του ΓΘΔ. Τούτο σημαίνει ότι ο μισθωτής υποχρεώνεται νε 

εκμεταλλεύεται το ΓΘΔ του εκμισθούμενου μεταλλευτικού - γεωθερμι¬ 
κού χώρου, όπως περιγράφεται τοπογραφικά, κατά τους κανόνες της 
Επιστήμης και της Τέχνης, κάτω από τις οδηγίες ειδικών επιστημόνων 
και σύμφωνα με την τελική τεχνικό - οικονομική μελέτη που αναφέρ¬ 
θηκε ήδη. Τόσο το στάδιο της έρευνας όσο και το στάδιο της εκμετάλ¬ 
λευσης διέπεται από τους όρους και τα άρθρα του Μ.Κ. (Ν. 210/ 
1973), τον Κανονισμό Μεταλλευτικών και Λατομικών Εργασιών και 
τον Ν. 1475/1984. 

Η σύνδεση της εκμετάλλευσης του ΓΘ πεδίου με το ευρύτερο υδατο - 
οικονομικό καθεστώς της περιοχής (ψυχρό νερό - δρόμοι - απόβλητα - 
γη κλπ.) προϋποθέτει επιστημονική αντιμετώπιση του όλου έργου από 
την έρευνα μέχρι την εκμετάλλευση από τον μισθωτή, ώστε να γίνεται 
πιο ουσιαστικός ο στόχος της ανάπτυξης. 

Το Δημόσιο ουδεμία ευθύνη φέρει ή αναλαμβάνει έναντι του μισθωτή 
για το επαρκές ή ανεπαρκές της παροχής νερού, σε σχέση με την επέ¬ 
κταση της επενδυτικής δραστηριότητος ή ακόμη σε περίπτωση απώ¬ 
λειας νερού λόγω φυσικών μεταβολών (σεισμοί, ρήγματα κλπ.). 

Παρά το γεγονός ότι η αιτούμενη περιοχή βρίσκεται σε απόσταση με¬ 
γαλύτερη των 2.000 μ. από τις θερμές ιαματικές πηγές της Τραϊανου- 
πόλεως και έχοντας υπόψη την ενδεχόμενη μελλοντική ανάπτυξη και 
άντληση νερού ως μέρος της επενδυτικής δραστηριότητας του μισθωτή, 
γίνεται σαφές ότι η ιαματική εκμετάλλευση προηγείται κάθε εξωϊαματι- 
κής και η τελευταία υποχωρεί «εν μέρει ή εν όλω» στον βαθμό που το 
απαιτούν οι ανάγκες της ιαματικής εκμεταλλεύσεως: Τούτο σημαίνει 
ότι μελλοντικά μία κακή μεταβολή στις υδρογεωλογικές συνθήκες των 
θερμών ιαματικών πηγών Τραϊανουπόλεως που αποδειγμένα θα οφεί¬ 
λεται στην αλόγιστη χρήση γεωθερμικών ρευστών από την επενδυτική 
δραστηριότητα του μισθωτή, θα δίνει το δικαίωμα στο Δημόσιο να επεμ¬ 
βαίνει προς έλεγχο διαπίστωσης και διευθέτησης του θέματος μέσω των 
αρμοδίων Υπηρεσιών και Φορέων. Σε σχέση με αυτό εναπόκειται στην 
απόλυτη κρίση του Υπ. Β.Ε.Τ, η διακοπή της άντλησης του θερμού νε¬ 
ρού από τις γεωτρήσεις, εφόσον από την εκμετάλλευσή τους τίθεται σε 
κίνδυνο η δίαιτα, η παροχή ή η σταθερότητα της θερμοκρασίας γειτονι¬ 
κών παραγωγικών γεωτρήσεων που προϋπήρχαν της παρούσης μισθώ¬ 
σεως ή των ιαματικών πηγών της Τραϊανουπόλεως. 

Στην περίπτωση πάντως αυτή ή σε περίπτωση ανυπαρξίας διαθέσι¬ 
μου γεωθερμικού ρευστού (θερμού νερού), το Υπ. Β.Ε.Τ. υποχρεώνεται 
να υποδεικνύει στον μισθωτή, ύστερα από γνώμη του ΙΓΜΕ, νέα θέση 
μέσα ή έξω από τον εκμισθούμενο ΓΘΧ για εκτέλεση παραγωγικής γε¬ 
ώτρησης η δαπάνη της οποίας θα βαρύνει τον μισθωτή. Για το τελικό 
πάντως αποτέλεσμα των ερευνών τούτων το Δημόσιο ουδεμία αναλαμ¬ 
βάνει ευθύνη. 

Η ανάκτηση του μεγίστου δυνατού ποσοστού θερμικής ενέργειας που 
περιέχεται στο ΓΘ ρευστό κατά τέτοιο τρόπο, ώστε η θερμοκρασία εξό¬ 
δου από τις κάθε είδους εγκαταστάσεις χρησιμοποίησης της ΓΘ ενέρ¬ 
γειας, να είναι κάτω από τους 25 ° 0, περιλαμβάνεται - στα πλαίσια με¬ 
λέτης εκμεταλλεύσεως - στις βασικές υποχρεώσεις του μισθωτή. Πα¬ 
ρέκκλιση από την υποχρέωση αυτή επιτρέπεται μόνο σε περίπτωση επα- 
νεισαγωγής του θερμού νερού, μετά την χρήση του σε ειδικά προς τούτο 
κατασκευασμένη γεώτρηση (ΚΕΙΝΙΕΟΤΙΟΝ). 

Σε περίπτωση περιορισμού των αναγκών σε θερμό νερό, θα περιορίζε¬ 
ται ανάλογα η παροχή του και εάν δεν χρησιμοποιείται νερό θα διακό¬ 
πτεται η παροχή του. 

Προς τούτο ο μισθωτής υποχρεώνεται να προσαρμόσει στο στόμιο 
εξόδου του θερμού νερού αυτογραφικό όργανο διαρκούς μέτρησης του 
όγκου του θερμού νερού. 

Ο μισθωτής υποχρεώνεται να συμμορφώνεται προς όλες τις Νομοθε¬ 
τικές και Κανονιστικές διατάξεις που διέπουν την εκμετάλλευση μεταλ¬ 
λείων και να μεριμνά για την ασφάλεια των απασχολουμένων στις διά¬ 
φορες εργασίες προς αποφυγή εργατικών ατυχημάτων ή βλάβης της 
υγείας και της ασφάλειας των διαβατών, των περίοικων και των πε¬ 
ριουσιών τους. 

Ο μισθωτής αναλαμβάνει την υποχρέωση να προφυλάσσει με δικές 
του δαπάνες τον μισθωμένο γεωθερμικό χώρο με τις εγκαταστάσεις που 
πιθανόν να βρίσκονται σε αυτόν σε όλη τη διάρκεια της μίσθωσης ασκώ¬ 
ντας κάθε ένδικο μέσο και να ειδοποιεί χωρίς καθυστέρηση τον Υπουργό 
Βιομηχανίας, Ενέργειας και Τεχνολογίας για κάθε εκ μέρους οποιουδή- 
ποτε τρίτου προσβολή των δικαιωμάτων του Δημοσίου, επί των μισθω¬ 
μένων θερμών γεωθερμικών ρευστών (θερμών νερών). 

Επίσης για τόν ίδιο λόγο ο μισθωτής ειδοποιεί την πλησιέστερη Αστυ¬ 
νομική Αρχή. 

Εκτέλεση άλλων γεωτρήσεων στο στάδιο εκμεταλλεύσεως για την 
εξάαφάλιση γλυκού νερού (άρδευση, ύδρευση κ.λπ.) μέσα στον μισθού- 


μενο χώρο επιτρέπεται μόνο μετά από σύμφωνη γνώμη του ΙΓΜΕ, του 
ΕΟΤ και μετά από άδεια της Δ/νσης Γεωργίας της Νομαρχίας Έβρου. 

Και κατά το στάδιο της εκμεταλλεύσεως ο μισθωτής υποχρεώνεται 
να παίρνει όλα τα απαραίτητα μέτρα για την προστασία του περιβάλλο¬ 
ντος και την αποφυγή μόλυνσης του εδάφους και των υδάτων. Ειδικώ- 
τερα θα πρέπει να καθοριστεί με βάση τα υδρογεωλογικά χαρακτηρι¬ 
στικά η ζώνη προστασίας των υπόγειων υδροφορέων από τις θερμοκη- 
πιακές εγκαταστάσεις. 

Μέσα σε προθεσμία 6 μηνών από την έναρξη της δοκιμαστικής λει¬ 
τουργίας των εγκαταστάσεων χρήσης του γεωθερμικού ρευστού, ο μι¬ 
σθωτής πρέπει να υποβάλλει στον Υπ. Β.Ε.Τ. μελέτη διαθέσεως απο¬ 
βλήτων, δηλαδή του ΓΘ ρευστού που προκύπτει μετά την επένδυση της 
θερμότητας για τη θέρμανση των εγκαταστάσεων, εφόσον βέβαια ανα¬ 
κύπτει θέμα διάθεσης τέτοιου ΓΘ ρευστού μετά τη χρήση. 

Η μελέτη διαθέσεως αποβλήτων κοινοποιείται και στην Νομαρχία 
Έβρου. Εάν περιβαλλοντολογικά και τεχνικά δεν είναι δυνατή η διά¬ 
θεση των γεωθερμικών αποβλήτων, δηλαδή του νερού που απομένει 
μετά τη χρήση του στα θερμοκήπια, σε υγρό επιφανειακό αποδέκτη ή 
στο έδαφος, τότε επανεισάγονται υποχρεωτικά στον γεωθερμικό Τα- 
μιευτήρα δια μέσου γεώτρησης επανεισαγωγής. 

Τέτοια επανεισαγωγή μπορεί να διαταχθεί από το Υπ. Β.Ε.Τ. μετά 
γνώμη του ΙΓΜΕ και σε κάθε άλλη περίπτωση που η επανεισαγωγή 
κριθεί ότι βελτιώνει την ισορροπία ή και μακραίνει την ζωή γεωθερμι¬ 
κού Ταμιευτήρα. 

Ο μισθωτής αναλαμβάνει την υποχρέωση να εξετάσει τη δυνατότητα 
πραγματοποίησης και άλλων επενδυτικών σχεδίων που θα στηρίζονται 
στην χρήση της ΓΘΕ που απομένει μετά τη χρήση στα υπό εγκατά¬ 
σταση Θ/Κ. 

Το ύψος των Επενδύσεων του Έργου «Προμήθεια και εγκατάσταση 
θερμοκηπίου με τριαντάφυλλα» του επενδυτή - μισθωτή ενδεικτικά 
υπολογίζεται σε 114.000.000 δρχ. βάσει της υποβληθείσης οικονομο¬ 
τεχνικής μελέτης από τον μισθωτή. Στο ανωτέρω ποσό δεν συμπεριλαμ- 
βάνονται οι δαπάνες του ερευνητικού έργου, αλλά μόνο οι εγκαταστά¬ 
σεις εξοπλισμού κατά το στάδιο της εκμετάλλευσης. 

Με αυτό το δεδομένο το ελάχιστο ύψος επενδύσεων που θα πραγμα¬ 
τοποιηθούν για την έρευνα, τις εγκαταστάσεις εκμετάλλευσης, την ενδε¬ 
χόμενη αγορά γης, εξοπλισμού, κατασκευή κτιρίων εξυπηρέτηση των 
διαφόρων μονάδων ορίζεται στο ποσό των δρχ. 130.000.000 δρχ., μέ¬ 
γιστος δε χρόνος πραγματοποίησης της επένδυσης 30 μήνες από την 
υπογραφή της συμβάσεως. 

Χορήγηση ή όχι παράτασης του χρόνου πραγματοποίησης της επεν- 
δύσεως εναπόκειται στην κρίση του Υπ. Β.Ε.Τ. Η παράταση αυτή, σε 
κάθε περίπτωση, δεν επιτρέπεται να υπερβαίνει τους έξι (6) μήνες. 

Σε κάθε περίπτωση που και η ανωτέρω παράταση προθεσμίας περά¬ 
σει άπρακτη, ο Υπ. Β.Ε.Τ. μπορεί να επιβάλλει κυρώσεις που μπορούν 
να φθάσουν μέχρι και την έκπτωση των μισθωτών. 

Για κάθε ημερολογιακό έτος και μέσα στο πρώτο τρίμηνο του επόμε¬ 
νου έτους ο μισθωτής, υποχρεούται να υποβάλλει πλήρη στοιχεία της 
δραστηριότητός του στην εκμετάλλευση του ΓΘΔ κατά το έτος τούτο, 
όπως παροχή θερμού νερού και ποσότητα θερμικής ενέργειας που χρη¬ 
σιμοποιήθηκε κατά προσέγγιση, τεχνικές δραστηριότητες πάσης φύ- 
σεως που πραγματοποιήθηκαν, με διαγράμματα, κ.λπ. Θα καταβληθεί 
δέ κάθε δυνατή προσπάθεια για την ελαχιστοποίηση θερμικών απω¬ 
λειών σε όλες τις φάσεις της θερμικής «ροής», ειδικώτερα δε στην έξοδο 
του θερμού νερού από τις εγκαταστάσεις. Ακόμη θα χρησιμοποιηθούν 
απαραίτητα όργανα ελέγχου φυσικών σταθερών ανάλογα με το είδος 
της επενδύσεως (ΡΗ νερού με τον χρόνο, θερμοκρασία, παροχή κ.λπ). 

Όλες οι ανωτέρω τεχνικές πληροφορίες θα υποβάλλονται στο Υπ. 
Β.Ε.Τ. υπό μορφή στατιστικού δελτίου ενσωματωμένου σε τεχνικό - οι¬ 
κονομική έκθεση υπογεγραμμένη από 

Διπλωματούχο Μηχανικό Μεταλλειολόγο. 

Ο μισθωτής θα καταβάλλει κάθε δυνατή προσπάθεια για την κάλυψη 
από την εγχώρια αγορά του μέγιστου δυνατού μέρους του μηχανικού 
εξοπλισμού σε υλικά, εγκαταστάσεις και τεχνολογία καθώς επίσης θα 
εξαντλήσει όλα τα περιθώρια που προσφέρονται για εξαγωγή των προ¬ 
ϊόντων του στο εξωτερικό. Η συσκευασία δε και η μεταφορά των παρα- 
γομένων προϊόντων θα είναι τυποποιημένη σύμφωνα με τις σχετικές 
προδιαγραφές του Υπουργείου Γεωργίας και της Α.Τ.Ε. ή άλλου αρμό- 

δίου κατά περίπτωση φορέα του Δημοσίου Τομέα ή και του Συνδέσμου 
Εξαγωγέων. 

ΑΡΘΡΟ 4ο 
Μίσθωμα 

α. Οι μισθωτές θα καταβάλλουν στο Δημόσιο ως μίσθωμα, κατ’ έτος, 
το χρηματικό ποσόν των εκατόν χιλιάδων δραχμών, ανά στρέμμα θερ- 
μοκηπιακά καλλιεργούμενης έκτασης. 

Το ποσόν τούτο θα αρχίσει να καταβάλλεται με την έναρξη εκμετάλ¬ 
λευσης του θερμοκηπίου που πρέπει να έχει συντελεστεί μέσα σε τριάντα 
έξι (36) το πολύ μήνες από την έναρξη ισχύος της παρούσας απόφασης. 

β. Το οφειλόμενο στο Δημόσιο μίσθωμα θα βεβαιώνεται ως δημόσιο 
έσοδο μέσα στον πρώτο μήνα του επόμενου έτους από αυτό πόυ αφορά η 
οφειλή, σε ίσες εξαμηνιαίες δόσεις και θα καταβάλλεται από τους μι¬ 
σθωτές μέσα σε προθεμσία τριών (3) μηνών από τη λήξη κάθε εξαμή¬ 
νου. 

Μέσα στην ίδια προθεσμία πρέπει να υποβάλλεται στο ΤΒΕΤ το οι¬ 
κείο τριπλότυπο εισπράξεως. Καθυστέρηση καταβολής του μισθώματος 
πέρα από τρεις (3) μήνες από τη νόμιμη ειδοποίηση των μισθωτών, δί¬ 
νει το δικαίωμα στον Υπουργό ΒΕΤ να κηρύξει έκπτωτους τους μισθω¬ 
τές από κάθε δικαίωμα που απορρέει από αυτή την απόφαση. Σε περί¬ 
πτωση ειδικών συνθηκών (κακοκαιρία, καταστροφή παραγωγής, κ.λπ.) 
είναι δυνατή η μη καταβολή ή η μετάθεση καταβολής του μισθώματος 
μετά από σχετική αίτηση των μισθωτών και απόφαση του Υπουργού 
ΒΕΤ. 

( Το ανωτέρω μίσθωμα μπορεί να αναπροσαρμόζεται ανά διετία με 
απόφαση του Υπουργού ΒΕΤ. Ποσοστό 30% από τα μισθώματα αυτά 
διατίθεται, με Κοινή Απόφαση των Υπουργών Εσωτερικών και Βιομη¬ 
χανίας, Ενέργειας και Τεχνολογίας (Ν. 1475/84 αρθ. 3 παρ. 2) στους 
ΟΤΑ, στην περιοχή των οποίων βρίσκεται ο χώρος εκμετάλλευσης του 
γεωθερμικού δυναμικού, 

ΑΡΘΡΟ 5ο 

Υπομίσθωση" εκχώρηση μισθωτικών δικαιωμάτων 

Οι μισθωτές δεν έχουν δικαίωμα να υπομισθώσουν ολικώς ή μερικώς 
τα μισθωτικά τους δικαιώματα που απορρέουν από την απόφαση αυτή. 

Οι μισθωτές δεν δικαιούνται επίσης να εκχωρήσουν και να μεταβιβά¬ 
σουν με οποιονδήποτε τρόπο, τύπο και μορφή τα δικαιώματά τους που 
απορρέουν από την απόφαση αυτή προς οποιοδήποτε τρίτο φυσικό ή νο¬ 
μικό πρόσωπο. Επιτρέπεται μόνο εισφορά τους προς σύσταση εταιρείας 
στην οποία την πλειοψηφία των μετοχών θα έχουν οι μισθωτές, ύστερα 
από έγκριση του Υπουργού ΒΕΤ που θα ορίζει τους κατά την κρίση τους 
πρόσθετους όρους. 

ΑΡΘΡΟ 6ο 
Παραίτηση μισθωτή 

Οι μισθωτές δικαιούνται να παραιτηθούν της μίσθωσης αυτής οποτε¬ 
δήποτε θελήσουν με δήλωσή τους προς τον Υπουργό ΒΕΤ. 

Η παραίτηση πάντως θα ισχύσει έξι (6) μήνες από την υποβολή της 
δήλωσης χωρίς να απαλλάσσονται της καταβολής μισθώματος κατά τη 
διάρκεια της παραπάνω εξάμηνης προθεσμίας. 

ΑΡΘΡΟ 7ο 
Έκπτωση 

α. Η έκπτωση των μισθωτών για παραβάσεις των όρων της παρού¬ 
σας απόφασης, όπου αυτή προβλέπεται, απαγγέλεται με απόφαση του 
Υπουργού ΒΕΤ μετά από προηγούμενη προειδοποίηση των μισθωτών 
που θα γίνει 60 ημέρες το λιγότερο πριν από την έκπτωση. Εφόσον μέσα 
στην προθεσμία αυτή οι μισθωτές συμμορφωθούν με τις υποχρεώσεις 
τους ή τακτοποιήσουν τις παραλείψεις τους, απαλλάσσονται από κάθε 
κύρωση. 

β. Εφόσον περάσει άπρακτη η ανωτέρω προθεσμία των 60 ημερών ο 
Υπουργός ΒΕΤ εκδίδει απόφαση έκπτωσης που θα ισχύσει από την κοι¬ 
νοποίησή της στους μισθωτές. 


γ. Εφόσον κηρυχθούν έκπτωτοι οι μισθωτές, λύεται η μίσθωση που 
έγινε με την παρούσα απόφαση και καταπίπτει υπέρ του Δημοσίου η εγ¬ 
γύηση που έχει κατατεθεί. 

ΑΡΘΡΟ 8ο 

Ζώνη προστασίας του μεταλλευτικού γεωθερμικού χώρου 

Μέσα στον παραχωρούμενο μεταλλευτικό (γεωθερμικό) χώρο απα¬ 
γορεύεται οποιαδήποτε εκμετάλλευση γεωθερμικής ενέργειας από τρί¬ 
τους. 

Κατεξαίρεση επιτρέπεται η εκτέλεση γεωτρήσεων από το Δημόσιο 
για καθαρά ερευνητικούς σκοπούς και με την προϋπόθεση να μη παρα¬ 
κωλύεται η εκμετάλλευσή του από τους μισθωτές. 

ΑΡΘΡΟ 9ο 

Προτεραιότητα μεταλλευτικού δικαιώματος. 

Σε περίπτωση που ανακαλυφθεί στον παραχωρούμενο γεωθερμικό 
χώρο μετάλλευμα, εξαιρετικής κατά την κρίση του Υπουργού ΒΕΤ, ση¬ 
μασίας για την Εθνική Οικονομία, μπορεί το παραχωρούμενο δικαίωμα 
εκμετάλλευσης γεωθερμικού δυναμικού να περιοριστεί ή και να διαγρά¬ 
φει ολοσχερώς χωρίς καμμιά, σε βάρος του Δημοσίου απαίτηση εκτός 
από την επιστροφή της εγγυητικής επιστολής στους μισθωτές. 

ΑΡΘΡΟ 10ο 
Εγγύηση 

α) Για την πιστή εκτέλεση των όρων της παρούσας απόφασης, οι μι¬ 
σθωτές υποχρεώνονται, μέσα σε ένα (1) μήνα από τη δημοσίευση αυτής 
της απόφασης στην Εφημερίδα της Κυβερνήσεως να προσκομίσουν εγ¬ 
γυητική επιστολή αναγνωρισμένης Τράπεζας ενός εκατομμυρίου δρχ. 
απεριόριστης διάρκειας. 

Ο τύπος της εγγυητικής επιστολής είναι αυτός που χρησιμοποιείται 
πάγια στις περιπτώσεις αυτές από τις Ελληνικές Τράπεζες. 

β. Σε περίπτωση που περάσει χωρίς αιτιολόγηση η παραπάνω προθε¬ 
σμία του ενός (1) μηνός και οι μισθωτές δεν προσκομίσουν την παρα¬ 
πάνω εγγυητική επιστολή, μπορεί να κηρυχθούν έκπτωτοι των μισθω¬ 
τικών δικαιωμάτων τους με απόφαση του Υπουργού ΒΕΤ οπότε λύεται 
και η παρούσα μίσθωση. 

γ. Η παραπάνω εγγυητική επιστολή επιστρέφεται στους μισθωτές 
μετά την κανονική λύση της μίσθωσης ή παραίτηση, εφόσον όμως έχουν 
εκπληρώσει όλες τις υποχρεώσεις τους, όπως αυτές προκύπτουν από 
τους όρους της παρούσας απόφασης. Το ποσόν της εγγύησης καταπί¬ 
πτει υπέρ του Δημοσίου σε κάθε περίπτωση έκπτωσης κατά τη διαδικα¬ 
σία του άρθρου 7. 

ΑΡΘΡΟ 11ο 

Ποινική ρήτρα 

1. Για παραβάσεις όρων της παρούσας σύμβασης, εξαιρουμένων των 
περιπτώσεων για τις οποίες προβλέπεται έκπτωση και λύση της μίσθω¬ 
σης, μπορεί να επιβληθεί με απόφαση του ΥΒΕΤ στους μισθωτές ποι¬ 
νική ρήτρα που μπορεί να φθάσει στο ύψος της εγγύησης. 

Στην περίπτωση επιβολής προστίμου, μπορεί να εισπραχθεί από την 
εγγύηση, το ποσό της οποίας οι μισθωτές υποχρεώνονται να συμπληρώ¬ 
σουν σ’ ένα μήνα από την κοινοποίηση σ’-αυτούς της απόφασης του 
Υπουργού ΒΕΤ «περί επιβολής προστίμου». Η μη εμπρόθεσμη συμπλή¬ 
ρωση του ποσού της εγγύησης, μπορεί να έχει σαν συνέπεια την έκ¬ 
πτωση των μισθωτών από τα μισθωτικά τους δικαιώματα και τη λύση 
της μίσθωσης σύμφωνα με το άρθρο 7.' 

ΑΡΘΡΟ 12ο 

Λήξη ισχύος της απόφασης 

α. Μετά τη λήξη της μίσθωσης, ανεξάρτητα εάν γίνει κανονικά λόγω 
λήξης της διάρκειάς της ή μετά από παραίτηση ή έκπτωση των μισθω¬ 
τών ή με οποιονδήποτε άλλο νόμιμο τρόπο, όλες οι πάγιες εγκαταστά¬ 
σεις με την επιφάνεια που καλύπτουν και έγιναν από τους μισθωτές για 
τις ανάγκες της εκμίσθωσης του γεωθερμικού χώρου, (κτίρια, δεξαμε¬ 
νές νερού, εγκαταστάσεις γεωτρήσεων κ.λπ.), περιέρχονται στην κυριό¬ 
τητα του Δημοσίου χωρίς αποζημίωση. Στα περιερχόμενα πάντως στο 
Δημόσιο δεν περιλαμβάνονται οι εδαφικές εκτάσεις που αποτέλεσαν 
αντικείμενο καλλλιέργειας θερμοκηπίων ή χρησιμοποιήθηκαν έμμεσα ή 
άμμεσα για την καλλιέργεια αυτή, καθώς και οι αντίστοιχες μηχανολο- 

γικές και λοιπές συναφείς εγκ/σεις που δικαιούνται να αποκομίσουν οι 
μισθωτές με την προϋπόθεση βέβαια ότι έχουν εκπληρώσει προς το Δη¬ 
μόσιο όλες τις υποχρεώσεις που απορρέουν από την παρούσα σύμβαση. 

β. Αν οι μισθωτές έχουν εκπληρώσει τις υποχρεώσεις τους όπως αυ¬ 
τές προκύπτουν από την παρούσα απόφαση, μπορούν να αποκομίσουν 
τις παραπάνω μη περιερχόμενες στο Δημόσιο κατά τα ανωτέρω, εγκα¬ 
ταστάσεις, μέσα σε προθεσμία τριών (3) μηνών από τότε που λύθηκε η 
μίσθωση, με την παρουσία εκπροσώπου του Δημοσίου. 

Η προθεσμία αυτή μπορεί, μετά από σχετική αίτηση των μισθωτών, 
>α παραταθεί μια φορά με απόφαση του Υπουργού ΒΕΤ και για τρεις (3) 
μήνες ακόμη. 

γ. Εφόσον η παραπάνω προθεσμία περάσει άπρακτη, οι μισθωτές χά¬ 
βουν κάθε δικαίωμα επί των πιο πάνω εγκαταστάσεων, που περιέρχο¬ 
νται στην κυριότητα και κατοχή του Δημοσίου χωρίς να καταβληθεί 
υποιαδήποτε αποζημίωση στους μισθωτές ή άλλον που έλκει δικαιώ¬ 
ματα. 

δ. Πριν λυθεί η μίσθωση γίνεται με σύμπραξη και των δύο μερών επι- 
ώπια απογραφή των εγκαταστάσεων που παρέλαβαν από το Δημόσιο ή 
πραγματοποίησαν κατά τη διάρκεια ισχύος της μίσθωσης οι μισθωτές, 
που η κυριότητά τους ανήκει κατά το Νόμο ή κατά την παρούσα σύμ¬ 
βαση στο Δημόσιο, καθώς και όσων επιστρέφονται σύμφωνα με όσα 
χναφέρονται στην παραπάνω παράγραφο (β). 

ε. Εάν για οποιονδήποτε λόγο δεν συμπράξουν οι μισθωτές μέσα σε 
εακτή προθεσμία που ορίζεται α7ΐό τον Υπουργό, η απογραφή γίνεται 
χπό την Επιτροπή εκκπροσώπων του Υπουργού Βιομηχανίας, Ενέρ¬ 
γειας και Τεχνολογίας. 

Αντίγραφο του Πρακτικού της απογραφής κοινοποιείται έγκαιρα 
πους μισθωτές για να λάβουν γνώση. 

στ. Οι μισθωτές ευθΰνονται απέναντι στο Δημόσιο εάν κατά την απο¬ 
χώρηση πάρουν εγκαταστάσεις ή τμήματα ή εξαρτήματα τούτων χωρίς 
τη συγκατάθεση και την παρουσία εκπροσώπου του Δημοσίου, επιφυ- 
Ιασσομένης και τυχόν ποινικής ευθύνης των υπευθύνων οργάνων τους. 

ΑΡΘΡΟ 13ο 

Επίλυση Διαφορών 

Οποιαδήποτε διαφορά, που θα προκόψει από την εφαρμογή της πα- 
3θύσας μισθωτικής σχέσης και κατά τη διάρκεια αυτής, επιλύεται από 
:ο κατά τόπο αρμόδιο Δικαστήριο σύμφωνα με τις διατάξεις του Κώ- 
Ιικα Πολιτικής Δικονομίας. 

ΑΡΘΡΟ 14ο 

Το Ελληνικό Δημόσιο μπορεί να αναπροσαρμόζει οικονομικούς και 
άλλους όρους της παρούσας απόφασης εφόσον υπάρξει απρόοπτη μετα- 
ΐολή συνθηκών κατά την κρίση του Υπ. ΒΕΤ. 

ΑΡΘΡΟ 15ο 

Έναρξη ισχύος της απόφασης 

Οι μισθωτές υποχρεώνονται, μέσα σε χρονική περίοδο 15 ημερών 
χπό τη γνωστοποίηση σ’ αυτούς της δημοσίευσης της παρούσας απόφα- 
ιης στην Εφημερίδα της Κυβερνήσεως, να γνωρίσουν στο Υπουργείο 
3ΕΤ με επιστολή τους την αποδοχή όλων των όρων της απόφασης, 
>πότε η τελευταία ισοδυναμεί με μισθωτήρια σύμβαση μεταξύ του Ελ¬ 
ληνικού Δημοσίου και των μισθωτών με όλα τα δικαιώματα και τις υπο¬ 
χρεώσεις που απορρέουν από την εν λόγω απόφαση και με έναρξη 
σχύος την ημέρα δημοσίευσης της απόφασης στην Εφημερίδα της Κυ- 
Ιερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 24 Ιουλίου 1990 

Ο ΥΠΟΥΡΓΟΣ 

ΣΤΑΥΡΟΣ ΔΗΜΑΣ 


Αριθ. Α4-2714 (10) 

Καθορισμός διδάκτρων Ιδιωτικών Εκπαιδευτηρίων Επαγγελματικής 
Εκπαίδευσης σχολικής περιόδου 1990 - 91. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ ΕΜΠΟΡΙΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Ν.Δ. 397/88 «περί Οργανισμού του Υπουργείου Εμπορίου», 
όπως τροποποιήθηκε και συμπληρώθηκε μεταγενέστερα. 

3. Το Ν.Δ. 136/46 «περί Αγορανομικού Κώδικα», όπως τροποποιή¬ 
θηκε και συμπληρώθηκε μεταγενέστερα. 

4. Το Ν. 708/77 «περί ρυθμίσεως εκπαιδευτικών τινών θεμάτων». 

5. Το Ν. 682/77 «περί ιδιωτικών σχολείων γενικής εκπαίδευσης και 
σχολικών οικοτροφείων. 

6. Τον Α.Ν. 2545/40 «περί ιδιωτικών φροντιστηρίων και οικοτρο¬ 
φείων». 

7. Το Ν. 576/77 «περί οργανώσεως και διοικήσεως της μέσης και 
ανωτέρας τεχνικής και επαγγελματικής εκπαίδευσης». 

8. Την ανάγκη του εισοδήματος μεγάλης κατηγορίας πολιτών και 

9. Τη με αριθ. 1408/18.7.90 σχετική απόφαση της επιτροπής τι¬ 
μών και εισοδημάτων, αποφασίζουμε: 

Καθορίζουμε τη διαμόρφωση των διδάκτρων των ιδιωτικών εκπαι¬ 
δευτηρίων της Τεχνικής Επαγγελματικής Εκπαίδευσης ως εξής: 

Ι.α) Τα δίδακτρα των Ιδιωτικών μέσων τεχνικών επαγγελματικών 
σχολών και τεχνικών επαγγελματικών λυκείων, για τη σχολική πε¬ 
ρίοδο 1990 - 91, μπορούν να προσαρμοσθούν μέχρι ποσοστού 16%. 

Η προσαύξηση αυτή υπολογίζεται επί των διδάκτρων της σχολικής 
περιόδου 1989 - 90, όπως διαμορφώθηκαν μετά τη με αριθ. 3822/ 
1989 απόφαση του Στ.Ε. 

β) Στη ρύθμιση αυτή δεν υπάγονται τα δίδακτρα των σπουδαστών με 
ξένη υπηκοότητα, οι οποίοι φοιτούν στις εν λόγω σχολές βάσει ειδικών 
συμφωνιών. 

γ) Στην έννοια του όρου δίδακτρα περιλαμβάνονται και τα πάσης (ρύ¬ 
σεως ποσά τα εισπραττόμενα για παροχή προσθέτων υπηρεσιών που τε¬ 
λούν σε εξάρτηση με την εκπαιδευτική παροχή όπως τροφεία, έξοδα με¬ 
ταφοράς, δαπάνες εκμάθησης ξένων γλωσσών κ.λπ. 

2. Οι παραβάτες της απόφασης αυτής, διώκονται και τιμωρούνται 
σύμφωνα με τις διατάξεις του άρθρου 31 του ισχύοντος Αγορανομικού 
Κώδικα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Ιουλίου 1990 

οι ΥΠΟΥΡΓΟΙ 

ΕΘΝ. ΠΑΙΔΕΙΑΣ & ΘΡΗΣΚ/ΤΩΝ ΕΜΠΟΡΙΟΥ 

Β. ΚΟΝΤΟΓΙΑΝΝΟΠΟΥΛΟΣ Αθ. ΞΑΡΧΑΣ 

Αριθ. 12744 (Π) 

Αύξηση κεφαλαίου της Δημοτικής Επιχείρησης Τουριστικής Ανάπτυξης 
Αουτρακίου - Περαχώρας Ν. Κορινθίας (Δ.Ε.Τ.Α.Λ.Π.). 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις της παρ. 3 του άρθρου 260 του Π. Δ/τος 323/89 
(Δ.Κ.Κ.). 

2. Την απόφαση του Υπουργού Εσωτερικών με αριθμό 25027/ 
9.4.84 που δημοσιεύθηκε στο ΦΕΚ 244/Β'/19.4.84. 

3. Την αριθ. 68032/30.11.88 απόφαση του αναπληρωτή Υπουρ¬ 
γού Εσωτερικών «περί σύστασης Δημοτικής Επιχείρησης Τουριστικής 
Ανάπτυξης Λουτρακιού Περαχώρας του Νομού Κορινθίας, που δήμο- 
σιεύθηκε στο αριθ. 893/13.12.88 ΦΕΚ τεύχος Β . 

4. Το Π. Δ/γμα 250/89 που δημοσιεύθηκε στο 118/Α/10.5.89 
ΦΕΚ «Μεταβίβαση αρμοδιοτήτων του Υπουργού Εσωτερικών στους 
Νομάρχες. 

5. Την αριθ. 79/90 νομοτύπως ληφθείσα απόφαση ιου Δημοτικού 
Συμβουλίου Λουτρακιού - Περαχώρας, περί αύξησης του κεφαλαίου 
της ΔΕΤΑΛΠ, αποφασίζουμε: 

Τροποποιούμε την αριθ. 68032/30.11.88 (ΦΕΚ 893/13.12.88 

τεύχος Β') απόφαση του αναπληρωτή Υπουργού Εσωτερικών, στην πα¬ 
ράγραφο 7, ως εξής: 

«Ο Δήμος Λουτρακιού - Περαχώρας διαθέτει στην Επιχείρηση χρη¬ 
ματικό ποσό 61.220.499 δρχ. εκ των οποίων 41.525.000 δρχ. ως 
αρχικό κεφάλαιό της και 19.695.499 δρχ. εκ της κεφαλαιοποιήσεως 
επενδυτικών δαπανών πού πραγματοποιήθηκαν μέχρι τη σύσταση της 


Επιχείρησης». 

Η απόφαση αυτή να δημοσιευθεί στην Εφημερίδα της Κυβερνήσεως. 
Κόρινθος, 17 Ιουλίου 1990 

Ο Νομάρχης 
ΗΛ. ΑΝΔΡΑΚΑΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



